stanford-oval/wikipedia huggingface dataset:
מאגמה (קומיקס)

| --- | --- |

מאגמה, כפי שהיא מופיעה בחוברת X-Men Legacy #235 מיוני 2010, אמנות מאת גרג לאנד.
 סוג:  גיבור-על
 הוצאה לאור:  מארוול קומיקס
 הופעה ראשונה:  New Mutants #8 (אוקטובר 1983)
 יוצרים:  כריס קלרמונט בוב מקלאוד
 מידע
 שם אמיתי:  אמארה ג'וליאנה אוליביאנס אקילה
 כינויים:  אליסון קרסטמיר
 סטטוס:  פעיל
 מקצוע:  גיבור-על, מורה
 כוחות:  תעופה, יכולת ליצור ולשלוט בלבה, תימרון אש, תימרון האדמה.
 חברה בקבוצה:  המוטאנטים החדשים
 חברה לשעבר בקבוצה:  אקס-מן אחוות המוטאנטים אקסטרים אקס-מן הליונס
 אזרחות:  ארצות הברית 
 דמויות קשורות
 משפחה:  לושיוס אנטוניוס אקילה (אב) סלנה (סבתא)
 אויבים:  סלנה 
 
מאגמה (באנגלית: Magma) היא דמות בדיונית של גיבורת-על מוטאנטית המופיעה בחוברות הקומיקס אקס-מן והמוטנטים החדשים ביקום מארוול קומיקס. הדמות הופיעה לראשונה בחוברת New Mutants #8 מאוקטובר 1983, ונוצרה על ידי הכותב כריס קלרמונט והמאייר בוב מקלאוד.
מאגמה הוא האלטר אגו של אמארה אקילה, מוטאנטית צעירה ממדינה בדיונית בשם נובה רומא אשר ממוקמת ביער האמזונאס, בעלת היכולת ליצור לבה ולשלוט בה. שאיפתה להפוך לגיבורת-על הביאה אותה להצטרף לקבוצת המוטנטים החדשים.
מאתר בראון

| --- | --- |

 לידה:  11 באוקטובר 1761 בוסטון, פרוביניציית מסצ'וסטס 
 פטירה:  25 במאי 1831 (בגיל 69) לונדון, הממלכה המאוחדת של בריטניה הגדולה ואירלנד 
 מקום לימודים:  האקדמיה המלכותית לאמנויות 
 תחום יצירה:  ציור היסטורי, ציור פורטרטים 
 פרסים והוקרה:  עמית האקדמיה האמריקאית לאמנויות ולמדעים 
 חתימה:   
 
מאתר בראון (באנגלית: Mather Brown‏; 1761 – 25 במאי 1831) היה צייר דיוקנאות והיסטוריה, יליד בוסטון, מסצ'וסטס, היה פעיל גם באנגליה.
ביוגרפיה ועבודה

בראון היה בנם של גוון ואליזבת' (ביילס) בראון. הוא למד אצל דודתו ובסביבות 1773 (שהיה בן 12) הפך לתלמידו של גילברט סטיוארט. הוא הגיע ללונדון בשנת 1781 כדי להמשיך בהכשרתו בסטודיו של בנג'מין וסט, ונכנס לבית הספר של האקדמיה המלכותית לאמנויות בשנת 1782 עם תוכניות להיות צייר מיניאטורי והחל להציג כעבור שנה.
בשנת 1784, הוא צייר שני ציורים דתיים לכנסיית סנט מרי-בסטרנד, מה שהוביל את בראון לייסד שותפות עם הצייר דניאל אורמה למסחור עבודות אלו ואחרות באמצעות תערוכה ומכירת תחריטים. בין אלה היו ציורים גדולים של סצנות מההיסטוריה האנגלית וכן סצנות ממחזותיו של שייקספיר. עם זאת, למרות הצלחתם הוא החל להתרכז בפורטרטים.
הצלחותיו הראשונות היו עם מצוירים אמריקאים, בין השאר פטרונו ג'ון אדמס ומשפחתו בשנים 1784–1785. באביב 1786 הוא החל לצייר את הדיוקן המוקדם ביותר הידוע של תומאס ג'פרסון, שביקר בלונדון. הוא צייר גם את צ'ארלס בולפינץ' באותה שנה. הוא נבחר כחבר כבוד זר באקדמיה האמריקאית לאמנויות ומדעים בשנת 1798.
דיוקן באורך מלא בשנת 1788 של הנסיך פרידריך אוגוסט במדי צבא, הוביל למינויו כצייר היסטוריה ודיוקנאות של הנסיך, לימים הדוכס מיורק ואלבני. ציורים אחרים כוללים את הנסיך מוויילס, לימים המלך ג'ורג' הרביעי (בערך 1789) והמלכה שרלוט.
הפסקת החסות באמצע שנות ה-1790, ואי בחירתו לאקדמיה המלכותית, הביא את בראון לעזוב את לונדון בשנת 1808 ולעבור לבאת', בריסטול וליברפול. הוא התיישב במנצ'סטר, וחזר ללונדון כמעט שני עשורים לאחר מכן, בשנת 1824.
בלונדון, לאחר מותו של וסט, המשיך לחקות את סגנון הציור של מורו, אך לא הצליח להשיג עבודות.
בראון מת בסופו של דבר בעוני בלונדון ב־1831
גלריה

קצין בחברת מזרח הודו
קרב הנילוס
השחקנים
תומאס הווארד
הערות שוליים

↑  "Book of Members, 1780–2010: Chapter B"
↑  Evans, Dorinda, Mather Brown: Early American Artist in England. Middletown, CT: Wesleyan, 1982.
| --- | --- |
בקרת זהויות :  PLWABN: 9811567402305606  BnF: cb14954176s (data)  GND: 123066476  ISNI: 0000 0000 6681 6601  LCCN: n83073999  NGV: 866  NLA: 35141598  RKD: 13197  SNAC: w62j7d3x  Trove: 840232  ULAN: 500001228  VIAF: 32894480   WorldCat (עם VIAF): 32894480
מאנוהר פרקיר

מאנוהר גופלקרישנה פראבהו פרקיר (13 בדצמבר 1955 – 17 במרץ 2019) היה פוליטיקאי הודי וחבר מפלגת העם ההודית. כיהן כראש השרים של גואה וכשר ההגנה של הודו.
ביוגרפיה

מאנוהר פרקיר נולד ב-13 בדצמבר 1955 במקוסה שבגואה הפורטוגזית (היום בגואה, הודו). בשמו נכלל הפטרונים גופלקרישנה, שמו של אביו. בצעירותו היה פרקיר פעיל בראשטריה סוויאמסווק סאנג.
פרקיר למד במוסד הטכנולוגי ההודי בומביי (אנ') והיה למהנדס מתכות.
קריירה פוליטית

פרקיר נבחר לראשונה לאספה המחוקקת של גואה ב-1994 מטעם מפלגת העם ההודית, והיה למנהיג האופוזיציה באספה. בנובמבר 1999 פרש פרנסיסקו סרדינה (אנ') מהקונגרס הלאומי ההודי והקים ממשלה בתמיכת מפלגת העם ההודית. באוקטובר 2000 הושבע פרקיר לראשונה לראש השרים של גואה. בבחירות לאספה המחוקקת של גואה ביוני 2002 זכתה מפלגת העם ההודית בראשותו ב-17 מתוך 40 מושבי האספה, וביולי 2002 הושבע פרקיר בשנית לראש השרים של גואה. בפברואר 2005 התפטרו ארבעה מחברי האספה מטעם מפלגת העם ועברו למפלגות האופוזיציה שהקימה ממשלה חילופית. ופרקיר עבר לכהן כראש האופוזיציה באספה, ונשאר בתפקיד גם לאחר הבחירות לאספה ב-2007.
בבחירות לאספה ב-2012 השיגה מפלגת העם ההודית לראשונה רוב באספה המחוקקת של גואה, כשהיא זוכה ב-21 מתוך 40 מושבים. פרקיר הושבע לראש השרים בשלישית.
ב-9 בנובמבר 2014 מונה מאנוהר לשר ההגנה בממשלת נרנדרה מודי. בעקבות כך מונה לחבר ברג'יה סבהה מטעם אוטר פרדש.
בבחירות לאספה המחוקקת של גואה בפברואר 2017, קיבלה מפלגת העם ההודית רק 13 מתוך 40 מושבים וראש השרים מטעמה, לקסמיקנט פרסקר (אנ') איבד את מושבו באספה. בעקבות כך חזר פרקיר לכהן כראש השרים של גואה בראשות ממשלת קואליציה.
בפברואר 2018 החלה בריאותו של פרקיר להתדרדר, והוא מת מסרטן הלבלב ב-17 במרץ 2019.
הוקרה והנצחה

במרץ 2022 נפתח נמל התעופה הבינלאומי מאנהור (אנ'), שנקרא על שם פרקיר.
הערות שוליים

↑  Shri Manohar Parrikar, MP (Rajya Sabha) Hon'ble Raksha Mantri, Department of Defence Production
1 2 3  From IIT to Defence Ministry: Tracing Manohar Parrikar's political journey, India Today, ‏17 במרץ 2019
↑  Mr. Manohar Parrikar, Indian Institute of Technology Bombay, ‏12 באפריל 2023
↑  Manohar Parrikar to Become India's New Defense Minister, Wall Street Journal, ‏7 בנובמבר 2014
↑  PM Modi inaugurates new international airport in Goa named after late Manohar Parrikar, India Today, ‏11 בדצמבר 2022
| --- | --- |
בקרת זהויות :  NLI: 987007419127105171  LCCN: no2019163540  VIAF: 352155104033876202470   WorldCat (עם VIAF): 352155104033876202470
מאגמה (להקה)

| --- | --- |

 מקום הקמה:  פריז 
 תקופת הפעילות:  מ-1969 
 סוגה:  זהול 
 חברת תקליטים:  Seventh Records 
 www.magmamusic.org
 חברים
 Klaus Blasquiz Pierre-Michel Sivadier Claude Salmiéri Emmanuel Borghi Marc Éliard Pierre Dutour Laurent Thibault Lucien Zabuski Simon Goubert Hervé Aknin Marc Fosset Dominique Bertram Benoît Widemann Isabelle Feuillebois ז'אק בולוגנזי Francis Moze Teddy Lasry Bernard Paganotti Jannick Top Christian Vander Stella Vander Guy Delacroix Patrick Gauthier Michel Graillier Claude Engel François Cahen Antoine Paganotti Yochk’o Seffer דידייה לוקווד 
 
מאגמה (בצרפתית: Magma) היא להקת רוק מתקדם צרפתית שהוקמה בשנת 1969 בפריז על ידי המתופף בעל ההכשרה הקלאסית כריסטיאן ונדר ופעילה עד היום. ונדר הוא הרוח החיה מאחורי הלהקה, והחבר הבולט ביותר בה. הלהקה השפיעה על אמנים אחרים עד כדי שנוצר בעקבותיה סגנון מוזיקלי המכונה Zeuhl.
ונדר יצר עולם בדיוני רחב יריעה ורוב אלבומי הלהקה מתארים עולם זה. מרבית שירי הלהקה מושרים בשפה מתוכננת שהמציא ונדר ונקראת קוביאנית (Kobaïan).
המוזיקה של מאגמה היא הרפתקנית ורבת דמיון. היא מושפעת מהמוזיקה המודרנית של המאה ה-20 וממלחינים דוגמת בלה בארטוק, איגור סטרווינסקי ומסקסופוניסט הג'אז ג'ון קולטריין. בדרך כלל השירים מושרים על ידי מקהלה קטנה ששרה, כאמור, בשפת הקוביאנית. אלמנט בולט במוזיקה של מאגמה, הלקוח מהמוזיקה המינימליסטית הוא הרפטטיביות של השירים, לעיתים קרובות הם לוקחים נושא קצר וחוזרים עליו פעמים רבות מאוד ובכך נותנים לשירים תחושת פראיות חזקה.
במשך השנים מוזיקאים רבים ניגנו עם מאגמה, עזבו אותה, אך המשיכו ליצור בסגנון דומה. הסגנון החדש שיצרו אמנים אלה ונוספים מכונה Zeuhl.
דיסקוגרפיה

אלבומי אולפן
1970 Magma (album)|Magma (a.k.a kobaia)
1971 1001°Centigrades
1972 The Unnamables (as Univeria Zekt)
1973 Mekanïk Kommandöh (not officially released until 1989)
1973 Mekanïk Destruktïw Kommandöh
1974 Wurdah Ïtah
1974 Köhntarkösz
1976 Üdü Wüdü
1978 Attahk
1984 Merci
2004 K.A. (Kohntarkosz Anteria)
2009 Ëmëhntëhtt-Rê
2012 Félicité Thösz
2014 Rïah Sahïltaahk
2015 Šlaǧ Tanƶ
2019 Zëss
2022 Kartëhl
הוצאות נוספות
1975 Live/Hhaï
1976 Inédits
1981 Retrospektiw (Parts I+II)
1981 Retrospektiw (Part III)
1986 Mythes Et Legendes Vol. I (compilation)
1992 Les Voix de Magma (live)
1994 Akt IV (Theatre Du Taur Concert, 1975)
1995 Akt V (Concert Bobino, 1981)
1996 Akt VIII (Bruxelles - Theatre 140, 1971)
1998 Floë Ëssi/Ëktah (EP)
1998 Simples
1999 Akt XIII (BBC 1974 Londres)
2001 Trilogie Theusz Hamtaahk (Concert du Trianon), DVD
2006 Mythes et Légendes Epok 1, DVD
2006 Mythes et Légendes Epok 2, DVD
2007 Mythes et Légendes Epok 3, DVD
מאתלובה דדבאייבה

| --- | --- |
אין תמונה חופשית
 לידה:  15 באוקטובר 1955 (בת 68) כפר בנפת צ'וסט במחוז נמנגן בעמק פרגנה באוזבקיסטן
 מוקד פעילות:  אוזבקיסטן
 מקום לימודים:  המכון הממלכתי לאמנויות בטשקנט
 עיסוק:  זמרת
 סוגה:  מקאם קלאסי מטג'יקיסטן ואוזבקיסטן   מוזיקה אתנית אובזקית וטג'יקית
 שפה מועדפת:  טג'יקית, אוזבקית
 כלי נגינה:  קול
 שיתופי פעולה בולטים:  טורגון אלימטוב
 פרסים והוקרה:  אמנית העם של אוזבקיסטן   מקום ראשון בפסטיבל "מגינת המזרח" בסמרקנד -2009
 
מאתלובה דדבאייבה או דדבוייבה (באוזבקית: Matluba Dadaboyeva ‏ נולדה ב-15 באוקטובר 1955) היא זמרת טג'יקית מאוזבקיסטן, מבצעת מוזיקה מסרותית קלאסית ומוזיקה עממית אוזבקית וטג'יקית. היא בעלת תואר אמנית העם של אוזבקיסטן. אישה נמוכה בקומתה, מצטיינת מאתלובה דדבאייבה במנעד הרחב, בחוזק קולה ובשליטה בסודות אמנות הזמרה ממרכז אסיה.
ביוגרפיה

מאתלובה דדבאייבה נולדה בשנת 1955 בכפר טג'יקי אוץ' קורגון בנפת צ'וסט של מחוז נמנגן בדרום עמק פרגנה שבמזרח אוזבקיסטן. מגיל 4 ליוותה את אמה שהייתה זמרת-עם במופעיה. אמה הייתה מורתה הראשונה לזמרה. בילדותה למדה דדבאייבה שירים רבים גם מתוכניות רדיו ומרפרטואר הפועלות בשדות הכותנה. מאוחר יותר סיימה תואר בדרמה מוזיקלית במכון הממלכתי לאמנויות בטשקנט.
בתחילת הקריירה היא הייתה סולנית של להקת הפולקלור "דוני זקירוב" של רשות השידור האוזבקית. מאוחר יותר הייתה סולנית של להקת הששמקאם ע"ש יונוס רג'בי. באותה עת למדה את סודות שירת המקאם ממורים כמו טורגון אלימטוב, קמונה איסמעילובה, אריף אלימחסומוב, אריף חאן חותמוב ואבדולחאשים איסמעילוב  טורגון אלימטוב, נגן טנבור וסאטו צירף אותה להופעותיו ברסיטלים למוזיקה מסורתית קלאסית. הופיעה גם לצדו של נגן הגיג'אק באני ג'ן זיאאוב, ורבים אחרים.
בשנת 2009 דורגה דדבאייבה במקום הראשון בתחרות "מנגינות המזרח" (שארק טרונלרי) שהתקיים מתקיים במתחם רגיסטן בסמרקנד.
דדבאייבה ערכה סיורי הופעות בכל רחבי העולם, ומלמדת כעת שירה מסורתית קלאסית.
אלבומים

Ozorin aitai 1988
Matlubeh:Yar Kelour
Matlubeh:the Turquoise of Samarkand 1996 - Nilyi rangli Samarkand שירים קלאסיים אוזבקים וטג'יקים בליווי כלי של טורגון אלימטוב ונאבי ג'אן זיאאוב
לקריאה נוספת

Mark Ellingham in Rough Guide of World Music 1999 p.31
ליבריה (קוסטה ריקה)

| --- | --- |

קתדרלת ליבריה
 מדינה:  קוסטה ריקה קוסטה ריקה
 מחוז:  גואנאקאסטה
 תאריך ייסוד:  4 בספטמבר 1769
 שטח:  563.02 קמ"ר
 גובה:  144 מטרים
 אוכלוסייה:  ‏
  ‑ בעיר:  65,922 (2022)
 קואורדינטות:  10°37′05″N 85°26′15″W﻿ / ﻿10.6179685°N 85.4374234°W﻿ / 10.6179685; -85.4374234 
 אזור זמן:  UTC -6
  מפת מיקום  מפה מפורטת   (למפת קוסטה ריקה מוגדלת) סן חוסה אלחואלה קרטגו לימון פונטרנס פנמה ניקרגואה הים הקריבי האוקיינוס השקטליבריה(למפת קוסטה ריקה רגילה) סן חוסה אלחואלה קרטגו לימון פונטרנס פנמה ניקרגואה הים הקריבי האוקיינוס השקטליבריה(למפת גואנאקאסטה רגילה) ניקויה טילראן בגסס האוקיינוס השקט ניקרגואה פונט. פונט. אלחואלה מפ. ניק. ליבריה(למפת גואנאקאסטה מוגדלת) ניקויה טילראן בגסס האוקיינוס השקט ניקרגואה פונטרנס פונטרנס אלחואלה מפרץ ניקויה ליבריה  he tabBackground:;tabBorder:#aaa;defaultTab:0;
ליבריה (באנגלית: Liberia) היא בירת מחוז גואנאקאסטה בקוסטה ריקה. העיר נמצאת בצפון-מערב קוסטה ריקה, במרחק של 215 קילומטרים צפון-מערבית לסן חוסה, בירת קוסטה ריקה. בעיר מתגוררים 53,382 תושבים (נכון ל-2011).
היסטוריה

ליבריה נוסדה כמעין מנזר ב-4 בספטמבר 1769. המנזר שכן בצומת דרכים בין כמה מההתיישבויות החשובות באזור מחוז גואנאקאסטה של היום, כמו ניקויה ובגסס, ורבים מההולכים בדרכים עצרו בו ללינה. בהמשך התפתח באזור גם גידול מקנה וסביב המנזר התפתח כפר שנודע בשם גואנאקאסטה.
ב-1812 הקורטס של קדיס חילק את האזור לפרובינציות ונקבע שהאזור בו נמצא הכפר יהיה בפרובינציית ניקרגואה, שבהמשך רובה הפך למדינת ניקרגואה. בהמשך האזור הפך לחלק נפרד בתוך הפרובינציות המאוחדות של מרכז אמריקה (שנודעה מ-1824 כ"רפובליקה הפדרלית של מרכז אמריקה") בשם "פרטידו דה ניקויה". אזור העיירה ניקויה, כמו מרבית פרטידו דה ניקויה, היה בעל יותר קשרים כלכליים עם קוסטה ריקה ובפרט עם הנמל של פונטרנס. עם זאת היו מספר התיישבויות, וגואנאקאסטה בראשן, שהיו בעלות קשרים חזקים יותר עם ניקרגואה.
במשאל ב-25 ביולי 1824 מרבית פרטידו דה ניקויה, בהנהגת ניקויה, החליט להסתפח לאזור קוסטה ריקה במסגרת הרפובליקה הפדרלית. האנשים בגואנאקאסטה לא הסכימו למצב והסתפחו על דעת עצמם לניקרגואה. בסופו של דבר הקונגרס של הרפובליקה הפדרלית קבע שגם אזור גואנאקאסטה יסופח לקוסטה ריקה.
בשנים שלאחר מכן חשיבותה של גואנאקאסטה עלתה בהדרגה והיא עקפה בשלב מסוים את ניקויה והפכה לבירת האזור. ב-23 ביולי 1831 היא קיבלה מעמד של עיירה, וב-3 בספטמבר 1836 היא קיבלה מעמד של עיר.
כעבור שנים ספורות קוסטה ריקה פרשה מהרפובליקה הפדרלית של מרכז אמריקה והפכה למדינה עצמאית. ב-7 בדצמבר 1848 קוסטה ריקה חולקה למחוזות הנוכחיים שלה ובאזור נוצר מחוז גואנאקאסטה שהעיר גואנאקאסטה נבחרה לבירתו.
ב-30 במאי 1854 נשיא קוסטה ריקה חואן רפאל מורה פורס הורה לשנות את שם העיר לליבריה ואת שם המחוז למוֹרַסְיה, על שמו. ב-1859 מורה הודח ובמקומו עלה לשלטון חוסה מריה מונטאלגרה. מונטאלגרה הותיר את השם ליבריה על כנו, אך לא רצה להותיר מחוז שנקרא על שם אויבו הפוליטי לכן החזיר את שמו לגואנאקאסטה.
ליבריה המשיכה להתפתח והפכה למרכז כלכלי חשוב באזור. חשיבותה עלתה עוד יותר עם פתיחתו של הכביש האינטר-אמריקאי (השם של החלק המרכז-אמריקאי של הכביש הפאן-אמריקאי) בשנות ה-30 של המאה ה-20 שעובר דרכה.
כלכלה

ליבריה היא המרכז הכלכלי הגדול ביותר בצפון-מערב קוסטה ריקה. כלכלת העיר מתבססת בעיקר על תיירות, כשבקרבת העיר נמצא הפארק הלאומי רינקון דה לה וייחה, אחד המרכיבים של אזור השימור גואנאקאסטה.
גאוגרפיה > אקלים

העיר נמצאת באזור בו שורר אקלים סוואנה טרופי. האקלים, כמו ביתר קוסטה ריקה, מתאפיין בשתי עונות: העונה היבשה, מנובמבר עד אפריל עם טמפרטורות גבוהות יחסית לשאר השנה ומשקעים מעטים מאוד, והעונה הלחה, ממאי עוד אוקטובר עם טמפרטורות מעט יותר נמוכות ועם מרבית המשקעים. ממוצע המשקעים השנתי עומד על כ-1,600 מילימטרים.
| אקלים בליבריה> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים בליבריה> ינואר.33.4.20.7.1.3 | אקלים בליבריה> פברואר.34.4.21.1.1.6 | אקלים בליבריה> מרץ.35.4.21.6.4.1 | אקלים בליבריה> אפריל.35.9.22.7.23.9 | אקלים בליבריה> מאי.33.9.23.4.194.1 | אקלים בליבריה> יוני.32.0.23.2.245.6 | אקלים בליבריה> יולי.32.1.22.8.153.3 | אקלים בליבריה> אוגוסט.32.1.22.6.209.4 | אקלים בליבריה> ספטמבר.31.3.22.4.346.3 | אקלים בליבריה> אוקטובר.30.9.22.3.310.0 | אקלים בליבריה> נובמבר.31.6.21.5.98.2 | אקלים בליבריה> דצמבר.32.5.21.0.12.3 | אקלים בליבריה> שנה.33.0.22.1.1,599.8 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: המכון המטאורולוגי הלאומי של קוסטה ריקה
תחבורה

את העיר משרת נמל התעופה הבינלאומי דניאל אודובר קירוס, הנמצא במרחק של 6 קילומטרים מערבית לעיר.
הערות שוליים

1 2  מפקד האוכלוסין והדיור הלאומי של 2011: תוצאות כלליות, מכון הסטטיסטיקה ומהפקדים הלאומי של קוסטה ריקה (בספרדית).
↑  עבור הטמפרטורות: מידע אקלימי עבור תחנת נמל התעופה הבינלאומי דניאל אודובר קירוס, על פי מדידות בשנים 1977 - 2013, המכון המטאורולוגי הלאומי של קוסטה ריקה (בספרדית).
↑  עבור המשקעים: תיאור אקלים עבור קנטון ליבריה המכון המטאורולוגי הלאומי של קוסטה ריקה (בספרדית).
| --- | --- |
בקרת זהויות :  NLI: 987007561955405171  BNE: XX6005590  GND: 10097557-4  LCCN: n78026402  MusicBrainz: 9faa4aa7-3bb5-4987-8114-8403c52c09c2  VIAF: 132501400   WorldCat (עם VIAF): 132501400
מודולריות

אבני לגו המאפשרות לחברן זה לזה באופן מודולרי
מוֹדוּלַרִיוּת (בעברית: פִּרְקָנִיּוּת) היא תכונה של מערכת המתארת את מידת הפריקות שלה, בין אם לצורך הרכבה גמישה, תובלה, או כדי לאפשר החלפה של חלקים. מערכת מודולרית היא מערכת הבנויה מיחידות משנה. יחידות המשנה יכולות להיות זהות או שונות. ניתן להרכיב אותן באופנים שונים, ובכך ליצור גופים שונים במראה, או בתפקוד. המונח מקבל משמעויות שונות במקצת לפי ההקשר ותחום הידע בו הוא מוזכר.
מגירות אחסון מודולריות
מדף "תולעת ספרים" של המעצב רון ארד
מגורים מודולריים
גשר הגלילים - גשר מודולרי ששימש במלחמת יום הכיפורים
מודולריות בעולם העיצוב

בנייה בעיקרון מודולרי מאפשר ייצור המוני וזול יותר גם אם התוצרים הסופיים שמרכיבים מהיחידות המודולריות שונים זה מזה. היא יכולה לאפשר למשל תכנון של מבנה ובו דירות שניתן לנתקן מהבניין ולהעביר לבניין אחר.
משחק הלגו פועל על פי עיקרון מודולרי. יש בו חתיכות שונות בגודלן וצורתן אך אופן החיבור הזהה בין כולן מאפשר לחבר אותן לצורות רבות.
המדפים של המעצב רון ארד, המוכרים בכינוי "תולעת ספרים" מדגימים עיקרון זה בכך שאפשר לנתק ולחבר חלקים שונים של המדף לשינוי אורכו.
קיימים פתרונות מגוונים של אחסון מודולרי הבנוי על הרעיון שניתן לקחת מספר כלי אחסון, על פי צורכי הלקוח ולחברם לכדי יחידה אחת.
מודולריות בביולוגיה

פרק זה לוקה בחסר. אנא תרמו לוויקיפדיה ו.
מחלקות הנדלים ורבי הרגליים של מערכת פרוקי-רגליים בנויים יחידות חוזרניות של פרקים עם זוגות רגליים.
זנב לטאות שונות כגון שממית הבתים צומח מחדש לאחר ניתוקו מגוף הלטאה.
כוכבי ים מגדלים זרועות חדשות לאחר כריתה שלהן.
מודולריות בהנדסת מכונות

פרק זה לוקה בחסר. אנא תרמו לוויקיפדיה ו.
מכונות מודרניות רבות בנויות ממודולים פריקים, הניתנים להחלפה פשוטה לצורכי תיקונים, תחזוקה או שדרוג.
מודולריות בהנדסה אזרחית

פרק זה לוקה בחסר. אנא תרמו לוויקיפדיה ו.
מודולריות במחשבים

בתחום מדעי המחשב, הצורך במודולריות הוא מרכזי, הן בתוכנה והן בחומרה. תוכנת מחשב בנויה מסדרה של הוראות לביצוע בעלת מבנה לוגי מסוים. הבחנה ברורה בין חלקים שונים בתוכנה, באופן שתפקיד כל חלק מוגדר וברור היטב, מאפשרת מודולריות. אפיון ברור של תפקיד כל חלק ואופן השימוש בו מאפשרים שימוש בחלקים אלה גם בתוכנה אחרת, בצירוף עם חלקים אחרים. שפות תכנות רבות תומכות בצורות שונות של חלוקת התוכנה ליחידות בעלות תפקיד מוגדר, לדוגמה, פרוצדורה (או פונקציה), אובייקט וחבילה (package או module). יש חשיבות גדולה להגדרת נקודת התפר בין יחידת תוכנה לשאר החלקים. נקודה זאת נקראת הממשק.
מלבד האפשרות ליצור תוכנה על ידי צירוף של יחידות תוכנה מוגדרות, מודולריות בתוכנה מאפשרת גם גמישות בפיתוח התוכנה. כאשר קוד בנוי בצורה מודולרית, ניתן להחליף חלקים בו, בלי צורך לשנות את שאר חלקי התוכנה. לעיתים משתמשים באפשרות זאת בזמן הפיתוח, כאשר משלבים חלקי תוכנה מנוונים או מדומים (mock). שילוב חלק מדומה מאפשר לפתח את שאר חלקי תוכנה ולדחות את פיתוח החלק המדומה לשלב מאוחר יותר.
דוגמאות נוספות לשימוש במודולריות בתוכנה הן ההרחבות של דפדפנים, עדכוני תוכנה והרכבות של משחקי מחשב.
בחומרה, כמו בתחומים הנדסיים רבים אחרים, מודולריות מאפשרת הרכבה של מערכות מצירוף רכיבים שונים. מחשב מודרני מורכב ממעבד מרכזי, לוח אם, זיכרון, דיסק קשיח, מסך, עכבר, מקלדת ורכיבים אפשריים נוספים. ניתן לבחור כל אחד מרכיבים אלה מתוך שורה של יצרנים ומאפיינים אפשריים. המפתח למודלוריות הוא הגדרת ממשק ברור לכל אחד מרכיבי החומרה.
מודולריות במדע הרשתות

במדע הרשתות, מודולריות (לרוב מסומנת באות Q) היא המדד למידה שבה הרשת מתקהלת לקהילות. ככל שהמדד גבוה יותר, כך הקהילות ברשת מוגדרות יותר, כלומר, הקשרים של הצמתים בתוך הקהילות יהיו צפופים יותר מהקשרים שלהם לצמתים מחוץ לקהילה. מודולריות משמשת ככלי לאופטימיזציה של חלוקת רשת לקהילות, כשהיישום הנפוץ ביותר שלה הוא באלגוריתם לובאין (Louvain, על שם האוניברסיטה בה פותח).
ראו גם

תבנית מודולרית
חשבון מודולרי
אוריגמי מודולרי
כימוס
ג'רי פודור
הפרד ומשול
הערות שוליים

↑  למד לשונך 69, באתר האקדמיה ללשון העברית, ‏14 ביוני 2007
↑  המאמר של אלגוריתם לובאין צוטט כ-15,000 פעם, נכון לאוג' 2021. https://arxiv.org/abs/0803.0476, ור' גם https://www.snapod.net/post/הרחבות-לפרק-5-קהילות-ברשת-חוק-הרשת-מס-2
| --- | --- |
בקרת זהויות :  GND: 4240639-0 
רב-רגל שחור מתקפל בצורת ספירלה. ניתן להבחין ביחידות הפרקים של זוגות הרגליים.
מועצה לפיקוח על הביקורת בחברות ציבוריות

המועצה לפיקוח על הביקורת בחברות ציבוריות (באנגלית: Public Company Accounting Oversight Board) היא גוף אמריקאי ללא מטרות רווח שהוקם מכוח חוק סרבנס-אוקסלי כדי לפקח על הביקורת ועניינים נוספים בחברות ציבוריות בארצות הברית, במטרה להגן על משקיעים ועל האינטרס הציבורי בחברות אלו. החל מ-2010 למועצה סמכות לפקח על הביקורת של ברוקרים ודילרים. סמכות הפיקוח על המועצה ניתנה לוועדה האמריקאית לניירות ערך ולבורסות.
רקע

המועצה הוקמה לאחר סדרת שערוריות פיננסיות שאירעו בתחילת שנות האלפיים בארצות הברית ואירופה ומשבר האמון שנוצר כתוצאה מאי הדיווח הכספי הנאות. בארצות השונות גובשו מספר הצעות לפתרון הבעיות שנחשפו ושיפור אמינות הדיווח הכספי. בחלק מהארצות הוחלה חובת רוטציה של רואה החשבון המבקר, באחרות הוחלט לשים דגש על אכיפה מרתיעה ובחלק נוסף הוחלט על הקמת גוף פיקוח מטעם המדינה.
בארצות הברית חוקק חוק סרבנס-אוקסלי ב-2002 והורה בין היתר על הקמת מועצה לפיקוח על הביקורת בחברות ציבוריות. בעקבותיו הוקמו גופים דומים במדינות נוספות כגון הוועדה לפיקוח על הביקורת (Abschluss Prüferaufsichts Kommission) (גר') שהוקמה ב-2005 בגרמניה והמועצה העליונה של רואי חשבון סטטוטורים (Haut Conseil du commissariat aux comptes) (צר') שהוקמה ב-2003 בצרפת. חלק מהגופים חתמו על הסכמים לשיתוף פעולה.
מבנה

המועצה מונה חמישה חברי ועד, כולל יושב ראש. כל אחד מחברי הוועד ממונה על ידי הוועדה לניירות ערך ולבורסות לאחר התייעצות עם יושב ראש הפדרל ריזרב ומזכיר האוצר של ארצות הברית. שני חברי ועד הם רואי חשבון מוסמכים לביקורת חברות ציבוריות. אם יושב הראש הוא אחד משני הנ"ל, הוא אינו יכול להשתתף בביקורת חברה ציבורית בחמש השנים שקדמו למינוי. כל אחד מחברי הוועד מכהן בתפקידו במשך חמש שנים. תקציב המועצה, המאושר בידי הוועדה לניירות ערך ולבורסות כל שנה, ממומן ברובו על ידי החברות הציבוריות, הברוקרים והדילרים שנעזרות בפירמות הביקורת עליהן מפקחת המועצה.
למועצה סגל של קרוב ל-800 איש ומשרדים ב-8 מדינות בארצות הברית בנוסף על המטה הראשי הממוקם בוושינגטון.
סמכויות המועצה

על פי חוק סרבנס-אוקסלי סמכויות המועצה כוללות, בין היתר:
רישום כל הפירמות המבקרות את החברות הציבוריות
קביעת עקרונות לביקורת, בקרת איכות, אתיקה, אי-תלות ונושאים אחרים הרלוונטיים להכנת דו"חות ביקורת
פיקוח על הפירמות המבקרות את החברות הציבוריות הרשומות במאגר המועצה
עריכת חקירות, הליכי שימוע והטלת עונשים על פירמות המבקרות חברות ציבוריות הרשומות במאגר ויחידים הקשורים אליהן, כגון אורגנים בחברה (כולל קנסות של עד 100 אלף דולר למבקרים יחידים ו-2 מיליון דולר נגד פירמת ביקורת)
הטלת חובות נוספות, שהמועצה סבורה שהכרחיות או ראויות, לצורך קידום סטנדרטים מקצועיים גבוהים ושיפור איכות הדיווח של הפירמות המבקרות חברות ציבוריות ועובדיהן
אפשרות לתבוע ולהיתבע, להאשים ולהתגונן בכל בית משפט פדרלי או מדיני, באישור הוועדה האמריקאית לניירות ערך ולבורסות
הקצאה, הערכה וגבייה של התשלום המושת על החברות, הברוקרים והדילרים, ממנו ממומנת פעילות המועצה
מקבילה ישראלית

נכון לשנת 2018, אין בישראל גוף מקביל ל-PCAOB, כלומר גוף עצמאי ובלתי תלוי המפקח על משרדי רואי החשבון. עם זאת, בשלהי 2004 הקימה לשכת רואי החשבון את המוסד לסקירת עמיתים, שמאז 2005 מקיים ביקורות בקרב משרדי ראיית החשבון בישראל. עם זאת, מדובר בגוף שאיננו מעוגן בחוק, אינו בעל סמכויות אכיפה וענישה, וכן אינו בלתי תלוי שכן החברים בו הם עצמם רואי חשבון מהמשרדים. גם בארצות הברית היה קיים מוסד לסקירת עמיתים עד שהוקם ה-PCAOB ב-2002.
בנוסף למוסד לסקירת עמיתים, משרדי ראיית החשבון נשענים על המוניטין שנוצר להם; ברגע שיתברר שהמוניטין של אחד מהם נפגע עקב מעורבות באירוע כלשהו, לא יבואו אליו חברות.
בשנים האחרונות הועלו מספר הצעות להקמה של גוף ישראלי המקביל בסמכויותיו לPCAOB, בעיקר על ידי יו"ר רשות ני"ע לשעבר שמואל האוזר, אשר ניסה לקדם את המהלך.